14.09.2021

**Владимир Уйба корис мэръясӧс аслыныс видзӧдны ломтысян кадколаст бӧрся**

Талун, кӧч тӧлысь 14 лунӧ, республикаса Юралысь нуӧдіс Веськӧдлан котырлысь заседание. Заседание дырйи сёрнитісны республикаса оланін да коммунальнӧй, биару да энергетическӧй комплексъясса объектъяслӧн 2021-2022 воясся ар-тӧв кежлӧ дасьлун йылысь.

«Каръясса да районъясса пыдди пуктана юралысьяс! Ӧні тіянлӧн мог – абу сӧмын кырымавны муниципалитетын ломтысян кадколаст заводитчӧм йылысь шуӧм, но и видзӧдны суткинас 24 час чӧж, кыдзи сійӧ збыльмӧдсьӧ, - тӧдчӧдіс Владимир Уйба. - Да видзӧдны абу асланыд уджалысьяслӧн кывъяс серти, а вӧчны тайӧс аслыныд, олысьяслӧн шыӧдчӧмъяс да норасьӧмъяс вылӧ нюжмасьтӧг вочавидзӧмӧн».

Шӧр докладӧн сёрнитіс Коми Республикаса стрӧитчан, оланін да коммунальнӧй овмӧс министр Игорь Кузьмичев. Сійӧ висьталіс, мый кӧч тӧлысь 14 лун вылӧ ломтысян кадколаст заводитчис регионса став муниципалитетын. Регионса Юралысьлӧн тшӧктӧм серти олан керкаясӧ, социальнӧй да промышленнӧй объектъяс вылӧ шоныдсӧ сетӧма нормативнӧй кадколастъясысь водзджык, мый серти ывлавывлӧн суткиса шӧр температураыслы колӧ лоны 8°С улынджык вит лун чӧж. Тайӧс вӧчӧма сы могысь, медым нуӧдны видзӧдлана ломтысьӧмъяс да бырӧдны шоныд сетӧмын мытшӧдъяссӧ «улын» температураяслӧн зумыда пуксьытӧдз.

Тӧв кежлӧ дась 99 % котельнӧй да шоныд вез, 97 % ва провод вез, 96 % оланін фонд. План серти мунӧ энергетика да биару комплексса объектъяс дасьтӧм, ломтаслӧн чӧжӧсыс колана мындаын.

Талун кежлӧ тӧвся медыджыд нагрузкаяс прӧйдитӧм кежлӧ дасьтысян уджъясыс помассьӧны. Ресурсъясӧн могмӧдан организацияяс, муниципальнӧй юкӧнъяс водзын сулалӧны могъяс 100 прӧчент вылӧ республикаса оланін да коммунальнӧй, биару да энергетика комплексса объектъяс тӧвся кадколаст кежлӧ дасьлунсӧ, шоныд сетан объектъяс вылын ломтаслысь норма серти колана видзас лӧсьӧдӧмсӧ да пыр содтӧмсӧ, лоны вермана авария бырӧдӧм вылӧ материально-техническӧй подув лӧсьӧдӧмсӧ могмӧдӧм, 2021-2022 воясся ар-тӧв кежлӧ дасьлун йылысь паспортъяс ас кадӧ босьтӧм серти.

Сӧвещаниелӧн бӧртасъяс серти Владимир Уйба тшӧктіс регионса Стрӧитчан министерстволы дасьтыны муниципальнӧй юкӧнъясӧн да ресурсъясӧн могмӧдан организацияясӧн ломтысян кадколаст прӧйдитӧм кежлӧ дасьлун йылысь паспортъяс босьтан статус йылысь доклад, ресурсъясӧн могмӧдан организацияяскӧд дасьтыны босьтӧм коммунальнӧй услугаясысь мынтысьӧмъяс чукӧртӧм серти да уджйӧз перйӧм серти уджъяс вынсьӧдӧм серти карта.

14.09.2021

Владимир Уйба призвал мэров контролировать отопительный сезон лично

Сегодня, 14 сентября, глава республики провёл заседание Правительства Коми. Основной вопрос повестки – готовность объектов жилищно-коммунального, газового и энергетического комплексов республики к работе в осенне-зимний период 2021-2022 годов.

«Уважаемые главы городов и районов! Сейчас ваша задача – не только подписать постановление о начале отопительного сезона в муниципалитете, но и контролировать 24 часа в сутки, как оно выполняется, - подчеркнул Владимир Уйба. – Причём контролировать не по докладам своих подчинённых, а делать это лично, оперативно реагируя на обращения и жалобы, которые поступают от жителей».

С основным докладом выступил министр строительства и жилищно-коммунального хозяйства Республики Коми Игорь Кузьмичев. Он доложил, что по состоянию на 14 сентября отопительный сезон начат во всех муниципальных образованиях региона. По поручению главы Коми тепло в жилые дома, социальные и промышленные объекты подано раньше нормативных сроков, в соответствии с которыми среднесуточная температура наружного воздуха в течении пяти дней должна оставаться ниже 8°C. Это сделано для того, чтобы провести пробные топки и устранить проблемы в теплоснабжении до установления устойчивых «отрицательных» температур.

К зиме готовы 99 % котельных и тепловых сетей, 97 % водопроводных сетей, 96 % жилого фонда. В плановом порядке проходит подготовка объектов энергетического и газового комплексов, запасы топлива сформированы в необходимом количестве.

Сегодня работы по завершению подготовки к прохождению зимнего максимума нагрузок продолжаются. Перед ресурсоснабжающими организациями, муниципальными образованиями стоят задачи по обеспечению стопроцентной готовности объектов жилищно-коммунального, газового и энергетического комплексов Республики Коми к зимнему периоду, созданию и поддержанию нормативных запасов топлива на объектах теплоснабжения, созданию материально-технической базы для ликвидации возможных аварийных ситуаций, своевременному получению паспортов готовности к работе в осенне-зимний период 2021-2022 годов.

По итогам совещания Владимир Уйба поручил Минстрою региона подготовить доклад о статусе получения муниципальными образованиями и ресурсоснабжающими организациями паспортов готовности к прохождению отопительного периода, с ресурсоснабжающими организациями отработать карту по повышению собираемости платежей и усилению работы по взысканию задолженности за полученные коммунальные услуги.